5ί9Π3ΐυΓβ ΝοΙ 
\/θγϊΉθ<^^ \ 



ϋΐ9ΐυΐΓ^?ΐ9ηθϋ 6γ I 
νΑΚνΑΒΑ ΖΑΟΗ^ΑΚΙ 
ϋβΐβ: 2018.05.ΜΗ2:20:57 
ΕΕ5Τ Γ 
Κθ35θπ: δίβΠθα ΡϋΡ 
(βηιΰθίΙύΘϋ) | 

ΙοοΒίΐοη: Αϋτβ|5, ΕΙΙίπϊΚο 
Τ γρο9Γ3<ϊο 


18393 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 ΜάίΌυ 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1680 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εσωτερικός Κανονισμός Λειτουργίας του Προ¬ 
γράμματος Μεταπτυχιακών Σπουδών «Επιστήμες 
της Αγωγής: Δημιουργικά Περιβάλλοντα Μάθη¬ 
σης και Παιχνίδι» του Παιδαγωγικού Τμήματος 
Π ροσχολικής Εκπαίδευσης της Σχολής Ανθρωπι¬ 
στικών και Κοινωνικών Επιστημών του Πανεπι¬ 
στημίου Θεσσαλίας». 

2 Ιδρυση Προγράμματος Μεταπτυχιακών Σπουδών 
του Τμήματος Γεωπονίας Φυτικής Παραγωγής και 
Αγροτικού Περιβάλλοντος της Σχολής Γεωπονι¬ 
κών Επιστημών του Πανεπιστημίου Θεσσαλίας με 
τίτλο «Φυτιατρική και Περιβάλλον». 


ΑΠΟΦΑΣΕΙΣ 

Αριθμ. 7502/18/ΓΠ (1) 

Εσωτερικός Κανονισμός Λειτουργίας του Προ¬ 
γράμματος Μεταπτυχιακών Σπουδών «Επιστή¬ 
μες της Αγωγής: Δημιουργικά Περιβάλλοντα Μά¬ 
θησης και Παιχνίδι» του ΠαιδαγωγικούΤμήματος 
Προσχολικής Εκπαίδευσης της Σχολής Ανθρωπι¬ 
στικών και Κοινωνικών Επιστημών του Πανεπι¬ 
στημίου Θεσσαλίας». 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1 .Τις διατάξεις του άρθρου 45, παρ. 1 του ν.4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Μεταπτυχιακών Σπουδών κάθε Π.Μ.Σ, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 
ακό τόπο τουΤμήματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του 
ν.4485/2017 (ΦΕΚ 114/4-8-2017, Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) 


μηνών από την έναρξη ισχύος του παρόντος νόμου να 
καταρτίσουν και να δημοσιεύσουν τους Κανονισμούς 
του άρθρου 45» σε συνδυασμό με την αριθμ. 227378/Ζ/ 
22-12-2018 εγκύκλιο του ΥΠΠΕΘ. 

3. Την αριθμ. 5388/18/ΓΠ/02-04-2018 (ΦΕΚ 1353/ 
19-04-2018, τ. Β') απόφαση της Συγκλήτου, με την οποία 
επανιδρύθηκε το Π.Μ.Σ. «Επιστήμες της Αγωγής: Δημι¬ 
ουργικά Περιβάλλοντα Μάθησης και Παιχνίδι», σε εφαρ¬ 
μογή των διατάξεων του άρθρου 32 του ν. 4485/2017 
(ΦΕΚ 114, Α'). 

4. Την απόφασή της Συνέλευσης του Παιδαγωγικού 
Τμήματος Προσχολικής Εκπαίδευσης στην αριθμ. 5/ 
14-03-2018 συνεδρίασή της, με την οποία καταρτίστη¬ 
κε ο Κανονισμός Μεταπτυχιακών Σπουδών του Π.Μ.Σ. 
«Επιστήμες της Αγωγής: Δημιουργικά Περιβάλλοντα 
Μάθησης και Παιχνίδι», σύμφωνα με τις διατάξεις των 
άρθρων 30 έως 37 του ν. 4485/2017(ΦΕΚ 114, Α'). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

ΠΑΝΕΠΙΣΤΗΜΙΟ ΘΕΣΣΑΛΙΑΣ 
ΠΑΙΔΑΓΩΓΙΚΟ ΤΜΗΜΑ 
ΠΡΟΣΧΟΛΙΚΗΣ ΕΚΠΑΙΔΕΥΣΗΣ 
ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
«Επιστήμες της Αγωγής: Δημιουργικά περιβάλλο¬ 
ντα μάθησης και παιχνίδι» 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

Άρθρο 1 

Κανονιστικό πλαίσιο 

Τ ο κανονιστικό πλαίσιο για το Πρόγραμμα Μεταπτυχι¬ 
ακών Σπουδών (ΠΜΣ) συνιστούν η κείμενη νομοθεσία, 
ο γενικότερος Κανονισμός Μεταπτυχιακών Σπουδών 
του Πανεπιστημίου Θεσσαλίας και ο σχετικός νόμος 
4485/2017. Ο παρών Εσωτερικός Κανονισμός ρυθμίζει 
θέματα πέραν του προαναφερθέντος κανονιστικού πλαι¬ 
σίου. Περαιτέρω θέματα ρυθμίζονται από την Συνέλευση 
τουΤμήματος (ΣΤ). 

Ο παρών Εσωτερικός Κανονισμός ισχύει από τη δη¬ 
μοσίευσή του στην Εφημερίδα της Κυβερνήσεως. Προ- 
κειμένου να αναθεωρηθεί, απαιτείται έγκριση σχετικής 
εισήγησης της Επιτροπής Μεταπτυχιακών Σπουδών από 
τη Συνέλευση τουΤμήματος. 

Άρθρο 2 

Αντικείμενο - Σκοπός 

Το αντικείμενο και ο σκοπός του ΠΜΣ «Επιστήμες της 
Αγωγής: Δημιουργικά περιβάλλοντα μάθησης και παι¬ 
χνίδι» ορίζονται σε απόφαση που δημοσιεύεται στην 
Εφημερίδα της Κυβερνήσεως. 

Άρθρο 3 

Βασική διάρθρωση και Μεταπτυχιακοί τίτλοι 

Το ΠΜΣ διαρθρώνεται σε δύο επάλληλους αλλά αυ¬ 
τοτελείς κύκλους σπουδών και απονέμει αντιστοίχως: 

Α. Δίπλωμα Μεταπτυχιακών Σπουδών (ΔΜΣ) στις «Επι¬ 
στήμες της Αγωγής: Δημιουργικά περιβάλλοντα μάθη¬ 
σης και παιχνίδι». 

Β. Διδακτορικό Δίπλωμα (ΔΔ) στα γνωστικά αντικείμε¬ 
να που θεραπεύει το ΠΤΠΕ. Η επιλογή των υποψηφίων 
διδακτόρων γίνεται όπως ορίζει ο αντίστοιχος κανονι¬ 
σμός διδακτορικών σπουδών. 

Άρθρο 4 

Όργανα διοίκησης 

Τα όργανα διοίκησηςτου ΠΜΣ σύμφωνα μετο άρθρο 
31 του ν. 4485/ είναι τα εξής: 
α) η Σύγκλητος του Ιδρύματος, 
β) η Συνέλευση του Τμήματος, 
γ) η Συντονιστική Επιτροπή του ΠΜΣ, 
δ) η Επιτροπή ΜΣ, 
ε) ο Διευθυντής του ΠΜΣ, 

Τα καθήκοντα του κάθε οργάνου στο πλαίσιο της δι¬ 
οίκησης του ΠΜΣ περιγράφονται αναλυτικά στον πα¬ 
ραπάνω νόμο. 

Άρθρο 5 

α) Εισακτέοι 

Με απόφαση της ΣΤ ο μέγιστος αριθμός εισακτέων στο 
ΠΜΣ είναι έως 20 άτομα κάθε δεύτερο έτος, εκτός εάν 
οριστεί διαφορετικά από τη ΣΤ. Οι εισακτέοι μπορεί να 
προέρχονται από ΑΕΙ ή ΤΕΙ, ανεξαρτήτως γνωστικού αντι¬ 
κειμένου, ενώ υποχρεούνται να γνωρίζουν την αγγλική 
γλώσσα τουλάχιστον σε επίπεδο Γ1. Εφόσον υπάρχουν 
ισοβαθμούντες αυτοί γίνονται δεκτοί επιπλέον. Ο τελικός 
αριθμός εισακτέων κατ' έτος αποφασίζεται από τη Συ¬ 
νέλευση του Τμήματος. Επίσης, η ΣΤ αποφασίζει για τον 
τρόπο εξέτασης των υποψηφίων της κατηγορίας ατόμων 
με ειδικές ανάγκες και άλλων ειδικών κατηγοριών κατά 
περίπτωση. 

β) Διαδικασία εισαγωγής 

Η επιλογή των υποψηφίων γίνεται με κριτήρια τον 
φάκελο υποψηφιότητας και προσωπική συνέντευξη. 
Όσοι υποψήφιοι καταθέσουν αποδεικτικά γνώσης της 
αγγλικής γλώσσας τουλάχιστον σε επίπεδο Γ1 μπορούν 
να προχωρήσουν απευθείας στην διαδικασία εισαγωγής 
με κατάθεση φακέλου και προσωπική συνέντευξη. Οι 
υπόλοιποι υποψήφιοι υποχρεούνται να δώσουν γραπτές 
εξετάσεις προκειμένου να κατοχυρώσουν την απαιτού- 
μενη γνώση της αγγλικής γλώσσας. Εφόσον περάσουν 
τις εξετάσεις γλώσσας επιτυχώς, μπορούν να προχωρή¬ 
σουν στην διαδικασία εισαγωγής. 


Η ΣΤ ανακοινώνει προθεσμία εγγραφής για τους επι- 
τυχόντες. Αν μετά την πάροδο αυτής της προθεσμίας 
αριθμός υποψηφίων δεν προσέλθει για εγγραφή, τότε η 
γραμματεία του ΠΜΣ καλεί προς εγγραφή τους επιλαχό- 
ντες με τη σειρά επιτυχίας τους, μέχριςότου συμπληρω¬ 
θεί ο προβλεπόμενος αριθμός θέσεων μεταπτυχιακών 
φοιτητών. 

Υποβολή δικαιολογητικών 

Οι ημερομηνίες υποβολής των υποψηφιοτήτων, τα 
αποτελέσματα επιλογής, τα απαιτούμενα δικαιολογη- 
τικά και λοιπά θέματα, ανακοινώνονται εγκαίρως στον 
ημερήσιο τύπο, στα γραφεία της Γραμματείας του ΠΜΣ 
και στην ιστοσελίδα του ΠΜΣ. 

Μέσα στην προθεσμία που ανακοινώνεται, οι ενδια¬ 
φερόμενοι καταθέτουν την αίτηση της υποψηφιότητάς 
τους στη Γραμματεία του ΠΜΣ του ΠΤΠΕ, η οποία πρέπει 
να περιλαμβάνει: 

Αίτηση που να συνοδεύεται από τα ακόλουθα δικαι- 
ολογητικά: 

1. Αναλυτικό βιογραφικό σημείωμα 

2. Αντίγραφο πτυχίου (Επικυρωμένο Φ/Α μόνο για 
πτυχία Πανεπιστημίου αλλοδαπής). 

3. Βεβαίωση ισοτιμίας από το ΔΟΑΤΑΠ για όσους έχουν 
πτυχίο Πανεπιστημίου της αλλοδαπής. 

4. Πιστοποιητικό σπουδών με αναλυτική βαθμολογία. 

Επίσης, εφόσον υπάρχουν, κατατίθενται: 

1. Βεβαίωση εκπόνησης πτυχιακής εργασίας (από τη 
γραμματεία του τμήματος) όπου θα αναγράφονται το 
θέμα της εργασίας, ο βαθμός και οι επιβλέποντες κα¬ 
θηγητές. 

2. Βεβαιώσεις συμμετοχής σε σεμινάρια, ερευνητικά, 
ευρωπαϊκά ή εκπαιδευτικά προγράμματα, κ.λπ. 

3. Αντίγραφα επιστημονικών δημοσιεύσεων και ανα¬ 
κοινώσεων σε ελληνικά ή ξένα περιοδικά, ή/και πρα¬ 
κτικά επιστημονικών συνεδρίων της Ελλάδας και του 
εξωτερικού. 

4. Αντίγραφο πτυχίου άλλου Τμήματος ΑΕΙ ή ΤΕΙ. 

5. Αντίγραφο άλλου μεταπτυχιακού τίτλου. 

6. Αναγνωρισμένο δίπλωμα γνώσης αγγλικής γλώσσας 
(επιπέδου τουλάχιστον Γ1 προκειμένου να απαλλαγούν 
από τις εξετάσεις αγγλικής γλώσσας) (Επικυρωμένο Φ/Α) 

7. Πιστοποίηση γνώσης Η/Υ. 

8. Βεβαιώσεις επαγγελματικής εμπειρίας. 

9. Βεβαιώσεις συμμετοχής σε κοινωνικές δράσεις. 

γ) Διαδικασία και κριτήρια επιλογής 

Η διαδικασία αξιολόγησης γίνεται από την επιτροπή 
αξιολόγησης που ορίζεται από την ΣΤ και είναι αρμό¬ 
δια να μοριοδοτήσει τους φακέλους των υποψηφίων, 
να ανακοινώσει την βαθμολογία που συγκέντρωσε ο 
καθένας και να υπολογίσει την τελική σειρά κατάταξης 
των υποψηφίων. 

Για τη βαθμολογία υπολογίζονται ο φάκελος υποψη¬ 
φιότητας σε ποσοστό 70% και προσωπική συνέντευξη 
σε ποσοστό 30%. 

Τα στοιχεία των φακέλων των υποψηφίων βαθμολο¬ 
γούνται με μέγιστο αριθμό μορίων όπως φαίνεται πα¬ 
ρακάτω: 

Σπουδές (πτυχία, βαθμός πτυχίου, πτυχιακή εργασία 
κ.λπ.): 30 

Ξένες Γλώσσες (πέραν της αγγλικής που θεωρείται 
προϋπόθεση): 5 
Επαγγελματική Εμπειρία: 10 
Δημοσιεύσεις: 10 

Συμμετοχή σε ακαδημαϊκές δράσεις (συνέδρια, ερευ¬ 
νητικά προγράμματα, εκπαιδευτικά προγράμματα, δια¬ 
κρίσεις κ.ά): 10 

Συμμετοχή σε κοινωνικές δράσεις (εθελοντισμός, κοι¬ 
νωνική προσφορά σε ευάλωτες ομάδες, συμμετοχή σε 
περιβαλλοντικές δράσεις κ.ά): 5 

Άρθρο 6 

Χρονική διάρκεια σπουδών 

Η χρονική διάρκεια σπουδών ορίζεται κατ'ελάχιστον 
στα τέσσερα εξάμηνα, σύμφωνα με το πρόγραμμα σπου¬ 
δών που ακολουθεί. 

Άρθρο 7 

Ενδεικτικό πρόγραμμα μαθημάτων - Αξιολόγηση 

και υποχρεώσεις φοιτητών 

Το πρόγραμμα σπουδών ολοκληρώνεται σε 4 εξάμη¬ 
να φοίτησης. Στα πρώτα τρία εξάμηνα οι φοιτητές/ριες 
υποχρεούνται να παρακολουθήσουν δύο μαθήματα και 
ένα σεμινάριο, ενώ στο τέταρτο εξάμηνο σπουδών υπο- 
χρεούνται να εκπονήσουν διπλωματική εργασία. Κάθε 
εξάμηνο σπουδών αντιστοιχεί σε ένα σύνολο 30 Ε(ΙΤ5 
(12 Ε(ΙΤ5 για κάθε μάθημα, 6 Ε(ΙΤ5 για κάθε σεμινάριο, 30 
Ε(ΙΤ5 για την διπλωματική εργασία). Το πρόγραμμα των 
μαθημάτων για κάθε εξάμηνο ενδεικτικά αρθρώνεται 
ως ακολούθως: 

1 ο εξάμηνο 

ΜΑΘΗΜΑ 1: Σύγχρονες παιδαγωγικές προσεγγίσεις και 
πρακτικές εφαρμογέςτου παιχνιδιού (Κ. Μιχαλοπούλου 
και Κ. Μάγος) (12ΕΘΤ5) 

ΜΑΘΗΜΑ 2: Ερευνώντας τον Κοινωνικό Κόσμο (Γιάν¬ 
νης Πεχτελίδης) (12 ΕΘΤ5) 

ΣΕΜΙΝΑΡΙΟ 1: Κοινωνικές Κατασκευές της παιδικής 
ηλικίας, της εκπαίδευσης και της δημιουργικότητας (Γ. 
Πεχτελίδης και Α. Χρονάκη) (6 ΕΘΤ5) 

ΣΕΜΙΝΑΡΙΟ 2: Οπτικός γραμματισμός (Μαρία Παπα- 
δοπούλου) (6ΕΘΤ5) 

2ο εξάμηνο 

ΜΑΘΗΜΑ 1: Ανάπτυξη και μάθηση στην παιδική ηλι¬ 
κία: Σύγχρονες θεωρήσεις και παρεμβάσεις (Φ. Μπονώτη 
και Ει. Δερμιτζάκη) (12 ΕΘΤ5) 

ΜΑΘΗΜΑ 2: Δημιουργικοί Πειραματισμοί με Μαθημα¬ 
τικά, Φυσικές Επιστήμες,Τεχνολογίες και Περιβάλλον σε 
πρακτικέςΤυπικής και Άτυπης Εκπαίδευσης (Ά. Χρονάκη, 
I. Χρηστίδου, Η. Καρασαββίδης, I. Τσεβρένη) (12ΕΘΤ5) 
ΣΕΜΙΝΑΡΙ01: Η φύση ως πεδίο μάθησης και δημιουρ¬ 
γίας (1. Τσεβρένη) (6 ΕΘΤ5) 

ΣΕΜΙΝΑΡΙΟ 2: Παιχνίδι και δημιουργικότητα στην παι¬ 
δική γλώσσα (Ε. Μότσιου) (6 ΕΘΤ5) 

3ο εξάμηνο 

ΜΑΘΗΜΑ 1: Δημιουργικά περιβάλλοντα μάθησης και 
πολιτισμός: Σύγχρονες κριτικές θεωρήσεις (Π. Κανελλό- 
πουλος και Ν. Νικονάνου) (12 ΕΘΤ5) 

ΜΑΘΗΜΑ 2: Δημιουργική γραφή/ανάγνωση και εκπαί¬ 
δευση (Τ.Τσιλιμένη - Ε. Σηφάκη) (12 ΕΘΤ5) 


ΣΕΜΙΝΑΡΙΟ 1: Παιχνίδι καιΤέχνες: Βιωματικές και ανα- 
στοχαστικές προσεγγίσεις (Α. Μαγουλιώτης, Π. Κανελλό- 
πουλος και προσκεκλημένοι εισηγητές) (6 ΕΘΤ5) 

ΣΕΜΙΝΑΡΙΟ 2: Διαδικασίες εμψύχωσης σε εκπαιδευ¬ 
τικά περιβάλλοντα (Κ. Μάγος - Ν. Νικονάνου) (6ΕΘΤ5) 

4ο εξάμηνο 

Εκπόνηση διπλωματικής εργασίας (30 ΕΘΤ5) 
Υποχρεώσεις και αξιολόγηση φοιτητών 

α. Η διδασκαλία κάθε μεταπτυχιακού μαθήματος διαρ- 
κεί τουλάχιστον 10 εβδομάδες με τρεις ώρες διδασκαλί¬ 
ας ανά εβδομάδα. Η παρακολούθηση των μαθημάτων 
είναι υποχρεωτική. Απουσία σε περισσότερες του 1/10 
των ωρών διδασκαλίας ενός μαθήματος έχει ως συνέπεια 
ο/η φοιτητής/ρια να μη γίνεται δεκτός στις εξετάσεις 
του μαθήματος, οπότε θα πρέπει να το παρακολουθήσει 
εξαρχής. Ειδικές περιπτώσεις υπέρβασης ορίου απουσι¬ 
ών εξετάζονται από τη ΣΤ. 

β. Οι φοιτητές/ριες μπορούν να αναστείλουν τη φοί¬ 
τησή τους μέχρι και δύο εξάμηνα σπουδών, κατόπιν 
σχετικής αιτιολογημένης αίτησής τους για την οποία 
αποφαίνεται η ΣΤ. 

γ. Η διδασκαλία και οι εξετάσεις στο Π ΜΣ γίνονται στην 
ελληνική γλώσσα, ενώ η βιβλιογραφία και αρθρογραφία 
καλύπτει ελληνικές και διεθνείς πηγές. Σε εξαιρετικές 
περιπτώσεις, όπως πρόσκληση αλλοδαπού διδάσκοντα, 
η διδασκαλία μπορεί να γίνει σε άλλη γλώσσα πέραν της 
ελληνικής. 

δ. Η αξιολόγηση της επίδοσης των φοιτητών/ριών γίνε¬ 
ται με συνεκτίμηση του βαθμού της τελικής εξέτασης και 
του βαθμού σε ερευνητικές ή άλλες εργασίες που τους 
έχουν ανατεθεί στο πλαίσιο των μαθημάτων. 
Διπλωματική εργασία 

Οι φοιτητές/ριες του Προγράμματος Μεταπτυχιακού 
Σπουδών κατά τη διάρκεια του 4ου εξαμήνου εκπονούν 
διπλωματική εργασία σε θέματα συναφή με το περιεχό¬ 
μενο του μεταπτυχιακού προγράμματος. 

Η διπλωματική εργασία είναι ατομική, πρέπει να χαρα¬ 
κτηρίζεται από στοιχεία πρωτοτυπίας και να έχει ερευ¬ 
νητικό χαρακτήρα. Η διπλωματική εργασία μπορεί να 
γραφεί στην ελληνική ή στην αγγλική γλώσσα. Λεπτο¬ 
μέρειες για τη διπλωματική εργασία αναφέρονται στον 
Οδηγό Εκπόνησης Διπλωματικών Εργασιών. 

Επιβλέποντες 

Την εργασία επιβλέπει Τριμελής Επιτροπή, η οποία 
αποτελείται από τον κύριο επιβλέποντα και δύο συνεπι- 
βλέποντες, οι οποίοι συνεπικουρούν το έργο του κυρίου 
επιβλεποντα ανάλογα με τις ανάγκες που διαπιστώνουν 
ο κύριος επιβλέπων και ο/η φοιτητής/ρια. Μέλη τηςΤρι- 
μελούς Επιτροπής μπορούν να είναι όλοι όσοι έχουν δι¬ 
καίωμα αυτόνομης διδασκαλίας σε ΑΕΙ σύμφωνα με την 
κείμενη νομοθεσία. Η Τριμελής Επιτροπή ανακοινώνεται 
στη ΣΤ. 

Ανάληψη θέματος 

Το θέμα της διπλωματικής εργασίας ορίζεται μετά από 
συνεννόηση μεταξύ του/της φοιτητή/ριας και του κυρίου 
επιβλέποντος, ενώ ενημερώνονται και συμφωνούν και 
οι συνεπιβλέποντες. 

Είναι σκόπιμο οι φοιτητές/ριες να δηλώσουν το ενδι¬ 
αφέρον τους και να συνεννοηθούν με τους διδάσκοντες 

στην αρχή του 4ου εξαμήνου, ώστε να έχουν τον κατάλ¬ 
ληλο χρόνο προετοιμασίας. 

Η δήλωση του θέματος της μεταπτυχιακής εργασίας 
γίνεται έως τις 28 Φεβρουάριου σε ειδικό έντυπο που 
διανέμεται από τη Γραμματεία του Μεταπτυχιακού. Τα 
ονόματα του επιβλέποντος και των συνεπιβλεπόντων 
καθώς και τα θέματα των διπλωματικών ανακοινώνονται 
σε επόμενη Συνέλευση Τμήματος του εαρινού εξαμή¬ 
νου για τους φοιτητές/ριεςτου 4ου εξαμήνου σπουδών. 
Εναλλακτικά, η δήλωση του θέματος μπορεί να γίνει σε 
οποιαδήποτε ακόλουθη ΣΤ. 

Μορφή της εργασίας 

Βλ. Οδηγό Εκπόνησης Διπλωματικών Εργασιών. 

Διάρκεια της εργασίας 

Η κανονική διάρκεια της διπλωματικής εργασίας εί¬ 
ναι ένα εξάμηνο. Ο μέγιστος χρόνος μέσα στον οποίο οι 
φοιτητές/ριες υποχρεούνται να παραδώσουν την διπλω¬ 
ματική τους εργασία είναι τέσσερα εξάμηνα. Στην περί¬ 
πτωση που οι φοιτητές/ριες δεν παραδώσουν εργασία 
μέσα σε χρόνο τεσσάρων εξαμήνων, η Συνέλευση του 
Τμήματος αποφασίζει για την διαγραφή των φοιτητών/ 
ριών. 

Προαπαιτούμενα για υποστήριξη εργασίας 

Για την υποστήριξη της εργασίας είναι αναγκαίο οι 
φοιτητές/ριες να έχουν ολοκληρώσει επιτυχώς όλα τα 
μαθήματα και τους κύκλους σεμιναρίων του Π.Μ.Σ. 

Αξιολόγηση της εργασίας 

Μετά το πέρας της συγγραφής της Μεταπτυχιακής Δι¬ 
πλωματικής Εργασίας και έπειτα από τη σύμφωνη γνώμη 
του επιβλέποντα, οι υποψήφιοι παραδίδουν το αντίτυπό 
της στα μέλη της Επιτροπής. Όταν η Επιτροπή κρίνει ότι 
η εργασία είναι έτοιμη, παραδίδεται σε τελική μορφή 
στη Γραμματεία του Μεταπτυχιακού Στη συνέχεια αυτή 
υποστηρίζεται δημόσια μετά από σχετική ανακοίνωση 
της Γραμματείας του Προγράμματος ενώπιον της Τρι¬ 
μελούς Επιτροπής. Ο/Η φοιτητής/ρια υποχρεούνται να 
παρουσιάσουν τους κύριους άξονες της εργασίας τους 
και στη συνέχεια να απαντήσουν σε ερωτήσεις που υπο¬ 
βάλλονται από την Τριμελή Επιτροπή. Ερωτήσεις δύνα- 
νται να υποβάλουν και άλλοι παρόντες στη διαδικασία. 
Οι φοιτητές/ριες έχουν την υποχρέωση να προβαίνουν 
σε συμπληρωματικές διορθώσεις στην διπλωματική 
τους εργασία εφόσον αυτό κριθεί απαραίτητο από την 
επιτροπή αξιολόγησης κατά τη διαδικασία της παρου¬ 
σίασης. Σε αυτήν την περίπτωση θα πρέπει να παρα¬ 
δώσουν το τελικό κείμενο μέσα σε περίοδο 15 ημερών 
από την ημερομηνία της παρουσίασης. Υπεύθυνος για 
τον έλεγχο των διορθώσεων είναι ο πρώτος επιβλέπων 
της διπλωματικής εργασίας. 

Η εργασία βαθμολογείται (1 -10 με βάση το 5) από κάθε 
μέλος τηςΤριμελούς Επιτροπής. Ο βαθμός αναγράφεται 
στο εξώφυλλο του αντιτύπου που αποστέλλεται στη βι¬ 
βλιοθήκη του Πανεπιστημίου και του ΠΜΣ. 

Η παρουσία του κυρίου επιβλέποντος καθώς και του¬ 
λάχιστον του ενός εκ των δύο συνεπιβλεπόντων (δια 
ζώσης ή με τεχνολογικά μέσα) είναι απαραίτητη για τη 
διεξαγωγή της υποστήριξης. 

Η εργασία παραδίδεται στη Γραμματεία σε 5 αντίτυπα 
σε έντυπη μορφή (βιβλιοδετημένα) και σε ένα αντίτυπο 


σε ηλεκτρονική μορφή.Τρία αντίτυπα προορίζονται για 
τηνΤριμελή Επιτροπή και δυο για τη Γραμματείατα οποία 
μετά την τελική αξιολόγηση της εργασίας εντάσσονται 
στη βιβλιοθήκη του Πανεπιστημίου και του ΠΜΣ. 

Σε κάθε εξεταστική περίοδο ορίζονται ημερομηνίες 
υποστήριξης των διπλωματικών εργασιών. 

Χρήσιμες ημερομηνίες 

Βλ. Οδηγό Εκπόνησης Διπλωματικών Εργασιών. 

Δίδακτρα 

Για τη φοίτηση στο ΠΜΣ δεν προβλέπεται η καταβολή 
διδάκτρων. 

Απονομή Διπλώματος Μεταπτυχιακών Σπουδών 

Για την απόκτηση του ΔΜΣ απαιτείται η παρακο¬ 
λούθηση και η επιτυχής αξιολόγηση στο σύνολο των 
υποχρεωτικών μαθημάτων και σεμιναρίων, όπως αυτά 
περιγράφονται προηγουμένως, καθώς και η εκπόνηση 
πρωτότυπης Διπλωματικής Εργασίας. 

Άρθρο 8ο 

Διάρκεια λειτουργίας 

Η διάρκεια λειτουργίας προβλέπεται από σχετική 
απόφαση που δημοσιεύεται στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Απριλίου 2018 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 


Αριθμ. 7511/ΓΠ (2) 

Ίδρυση Προγράμματος Μεταπτυχιακών Σπου¬ 
δών του Τμήματος Γεωπονίας Φυτικής Παραγω¬ 
γής και Αγροτικού Περιβάλλοντος της Σχολής 
Γεωπονικών Επιστημών του Πανεπιστημίου Θεσ¬ 
σαλίας με τίτλο «Φυτιατρική και Περιβάλλον». 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 30 έως και 37, 45 και 85 
του ν.4485/2017 (ΦΕΚ 114, τ. Α74-8-2017) «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

2. Την αριθμ. 216772/Ζ1/8-12-2017 υπουργική από¬ 
φαση (ΦΕΚ 4334/12-12-2017, τ. Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

3. Τις παραγράφους 7 και 8 του άρθρου 19 του 
ν.4521/2018 «Ίδρυση Πανεπιστημίου Δυτικής Αττικής 
και άλλες διατάξεις» (ΦΕΚ Α'38). 

4. Τιςδιατάξειςτουν.3374/2005 (ΦΕΚ189,τ.Α'/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο- 







Τεύχος Β' 1680/15.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


18397 


νάδων. Παράρτημα διπλώματος», όπωςτροποποιήθηκε 
και ισχύει. 

5. Την θετική εισήγηση της Επιτροπής Μεταπτυχιακών 
Σπουδών του Πανεπιστημίου Θεσσαλίας. 

6. Το απόσπασμα πρακτικούτηςΣυνέλευσηςτουΤμή- 
ματος Γεωπονίας Φυτικής Παραγωγής και Αγροτικού Πε¬ 
ριβάλλοντος του Πανεπιστημίου Θεσσαλίας στην αριθμ. 
7/23-3-2018 συνεδρίασή της. 

7. Το απόσπασμα πρακτικού της Συγκλήτου του Πα¬ 
νεπιστημίου Θεσσαλίας στην αριθμ. 195/25-04-2018 
συνεδρίασή της, αποφασίζουμε: 

Την ίδρυση του Μεταπτυχιακού Προγράμματος Σπου¬ 
δών με τίτλο «Φυτιατρική και Περιβάλλον» του Τμήματος 
Γεωπονίας Φυτικής Παραγωγής και Αγροτικού Περιβάλ¬ 
λοντος της Σχολής Γεωπονικών Επιστημών του Πανεπι¬ 
στημίου Θεσσαλίας, ως εξής: 

Άρθρο 1 

Γενικές Διατάξεις 

Το Τμήμα Γεωπονίας Φυτικής Παραγωγής και Αγροτι¬ 
κού Περιβάλλοντος του Πανεπιστημίου Θεσσαλίας θα 
λειτουργήσει από το ακαδημαϊκό έτος 2018-2019 το 
Πρόγραμμα Μεταπτυχιακών Σπουδών με τίτλο «Φυτι- 
ατρική και Περιβάλλον» σύμφωνα με τις διατάξεις της 
απόφασης αυτής και τις διατάξεις του ν.4485/2017. 

Άρθρο 2 

Αντικείμενο - Σκοπός 

1. Αντικείμενο του Προγράμματος Μεταπτυχιακών 
Σπουδών (Π.Μ.Σ.) είναι η επιστημονική κατάρτιση και 
ειδίκευση επιστημόνων σε θέματα Φυτιατρική και Πε¬ 
ριβάλλον. 

2. Σκοπός του Προγράμματος είναι: 

Α) Η προαγωγή της επιστημονικής γνώσης και η ανά¬ 
πτυξη της έρευνας σε θέματα που αφορούν τη Φυτια- 
τρική και Περιβάλλον. 

Β) Η δημιουργία ειδικευμένων επιστημόνων ικανών 
να στελεχώσουν υπεύθυνα Υπηρεσίεςτου δημοσίου και 
ιδιωτικού τομέα στα προαναφερόμενα αντικείμενα και 
οι οποίοι θα συμβάλλουν στην ολοκληρωμένη φυτοπρο¬ 
στασία των καλλιεργειών και στη παραγωγή ασφαλών 
και υψηλής ποιότητας προϊόντων για τον καταναλωτή. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ) στην «Φυτιατρική και Περιβάλλον». 

Άρθρο 4 

Κατηγορίες Πτυχιούχων 

Στο Π.Μ.Σ. «Φυτιατρική και Περιβάλλον»» γίνονται 
δεκτοί απόφοιτοι Γεωτεχνικών και Πολυτεχνικών Τμη¬ 
μάτων, Περιβαλλοντικών Τμημάτων καιΤμημάτων Θε¬ 
τικών Επιστημών των ΑΕΙ (Πανεπιστήμιων καιΤΕΙ) της 
ημεδαπής ή ομοταγών ιδρυμάτων της αλλοδαπής. 

Άρθρο 5 

Χρονική Διάρκεια 

Το Π.Μ.Σ. «Φυτιατρική και Περιβάλλον» διαρθρώνεται 
σε δύο ακαδημαϊκά εξάμηνα, τα οποία περιλαμβάνουν 7 


μαθήματα και εκπόνηση διπλωματικής εργασίας. Η ελάχι¬ 
στη χρονική διάρκεια για την ολοκλήρωση του προγράμ¬ 
ματος είναι ένα έτος.Το σύνολο των πιστωτικών μονάδων 
(Ε0Τ5) που απαιτούνται για την απόκτηση του Μεταπτυχι¬ 
ακού Διπλώματος Ειδίκευσης (Μ.Δ.Ε.) είναι 60 Ε(ΙΤ5. 

Άρθρο 6 

Πρόγραμμα Σπουδών - Γλώσσα Διδασκαλίας 


Η διάρθρωση του προγράμματος είναι η ακόλουθη: 


Πρώτο Εξάμηνο Σπουδών 

Κωδικός 

Μάθημα 

Μονάδες Ε0Τ5 

ΦΚΠ1 

Σύγχρονες στρατηγικές 
και Μέθοδοι 
αντιμετώπισης 
εντόμων 

5 

ΦΚΠ2 

Ορθολογική 
αντιμετώπιση 
ασθενειών των φυτών 

5 

ΦΚΠ3 

Φυτοπροστατευτικά 
προϊόντα: Τύχη στο 
περιβάλλον και στα 
τρόφιμα, ανάλυση 
υπολειμμάτων 

5 

ΦΚΠ4 

Διαχείριση ζιζανίων 

5 

ΦΚΠ5 

Μεταπτυχιακή Εργασία 

10 

Δεύτερο Εξάμηνο Σπουδών 

Κωδικός 

Μάθημα 

Μονάδες Ε0Τ5 

ΦΚΠ6 

Ειδικά Θέματα 
Φυτιατρικής 

5 


Επιλογή 

5 


Επιλογή 

5 

ΦΚΠ5 

Μεταπτυχιακή Εργασία 

15 

Μαθήματα Επιλογής 

ΦΚΠ7 

Πρωτόκολλα και 
προγράμματα 
σύγχρονης 
φυτοπροστασίας 

5 

ΦΚΠ8 

Αρχές και μέθοδοι 
διαγνωστικής 
Ασθενειών των φυτών 

5 

ΦΚΠ9 

Οικολογία εντόμων 

5 

ΦΚΠ10 

Κλιματική αλλαγή, 
Βιολογικές εισβολές 
και Φυτοπροστασία 

5 

ΦΚΠ11 

Αντιμετώπιση Εχθρών 
σε Καλλιέργειες υπό 
κάλυψη, Περιαστικές 
περιοχές και 
Αποθηκευτικούς 
χώρους 

5 

ΦΚΠ12 

Μέθοδοι 

Βιοστατιστικής στη 
Φυτιατρική και το 
Περιβάλλον 

5 


Η γλώσσα διδασκαλίας του Π.Μ.Σ είναι η Ελληνική. 
Η γλώσσα εκπόνησης διπλωματικής εργασίας είναι η 
Ελληνική. 

Άρθρο 7 

Αριθμός Μεταπτυχιακών φοιτητών 

Ο αριθμός εισακτέων στο ΠΜΣ ορίζεται κατά ελάχιστο 
όριο στους τρεις (3) και κατά ανώτατο όριο στους δώδε¬ 
κα (12) μεταπτυχιακούς φοιτητές. 

Άρθρο 8 

Προσωπικό 

Για την υλοποίηση Π.Μ.Σ. θα απασχοληθούν μέλη 
ΔΕΠ του Τμήματος Γεωπονίας Φυτικής Παραγωγής και 
Αγροτικού Περιβάλλοντος του Πανεπιστημίου Θεσ¬ 
σαλίας καθώς και μέλη ΔΕΠ άλλων Τμημάτων Πανεπι¬ 
στημίων της ημεδαπής και της αλλοδαπής. Επίσης στο 
Π.Μ.Σ. μπορούν να απασχοληθούν και άλλες κατηγορίες 
διδασκόντων σύμφωνα με τις διατάξεις του αρ. 36 του 
ν. 4485/2017. 

Άρθρο 9 

Υλικοτεχνική υποδομή 

Για τη λειτουργία του προγράμματος θα χρησιμοποι¬ 
ηθεί η υπάρχουσα υλικοτεχνική υποδομή τουΤμήματος 
Γεωπονίας Φυτικής Παραγωγής και Αγροτικού Περιβάλ¬ 
λοντος. Σήμερα η Σχολή Γεωπονικών Επιστημών και το 
Τμήμα Γεωπονίας Φυτικής Παραγωγής και Αγροτικού 
Περιβάλλοντος στεγάζεται σε κτίριο στη Ν. Ιωνία Μαγνη¬ 
σίας, συνολικής επιφάνειας 15.000 τ.μ. όπου λειτουργούν 
η βιβλιοθήκη της Σχολής, τα Εργαστήρια και δραστηριο¬ 
ποιούνται όλα τα μέλη τουΤμήματος Γεωπονίας Φυτικής 
Παραγωγής και Αγροτικού Περιβάλλοντος. Η εκτέλεση 
των εργαστηριακών ασκήσεων και των μεταπτυχιακών 
εργασιών θα πραγματοποιηθεί στα Εργαστήρια του 
Τμήματος καθώς και στο Αγρόκτημα του Πανεπιστη¬ 
μίου Θεσσαλίας στο Βελεστίνο, έκτασης 150 περίπου 
στρεμμάτων, το οποίο διαθέτει εργαστηριακούς χώρους 
και τον απαιτούμενο μηχανολογικό εξοπλισμό καθώς και 
σε αγροτικές περιοχές ανά την Ελλάδα ανάλογα με τις 
ανάγκες των μεταπτυχιακών εργασιών. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2022-2023 με την επιφύλαξη των διατάξεων της 
παρ. 8 του άρθρου 32 του ν.4485/2017 (ΦΕΚ 114/τ.Α'). 

Άρθρο 11 

Κόστος Λειτουργίας 

Σύμφωνα με το άρθρο 37 του ν.4485/2017 το κόστος 
του ΠΜΣ, που αφορά στις λειτουργικές δαπάνες ανέρ¬ 
χεται στο ποσό των 11.500 χιλιάδων ευρώ και αναλύεται 
σε κατηγορίες δαπανών ως εξής: 


ΕΞΟΔΑ 


ΚΑΤΗΓΟΡΙΑΔΑΠΑΝΗΣ 

ΠΟΣΟ 

ΛΕΙΤΟΥΡΓΙΚΑ ΕΞΟΔΑ ΠΡΟΓΡΑΜΜΑΤΟΣ 


1. Δαπάνες εξοπλισμού και δαπάνες 
λογισμικού 

3000 

2. Δαπάνες χορήγησης υποτροφιών σε 
μεταπτυχιακούς φοιτητές 

500 

3. Δαπάνες αναλωσίμων 

5000 

4. Δαπάνες μετακινήσεων διδασκόντων του 
Π.Μ.Σ. 

2000 


5. Δαπάνες μετακινήσεων φοιτητών του 

Π.Μ.Σ. για εκπαιδευτικούς σκοπούς 

- 

6. Αμοιβές διδασκαλίας τακτικού 
προσωπικού των ΑΕΙ και ερευνητικών 
κέντρων και ινστιτούτων που συμμετέχουν 
στην οργάνωση του ΠΜΣ 

- 

7. Αμοιβές έκτακτου διδακτικού προσωπικού 
των ΑΕΙ που συμμετέχουν στην οργάνωση 
του ΠΜΣ 

- 

8. Αμοιβές διδασκαλίας προσωπικού της παρ. 
5 του άρθρου 36 του ν. 4485/2017 

- 

9. Αμοιβές διοικητικής και τεχνικής 
υποστήριξης 

- 

10. Λοιπές δαπάνες, όπως ιδίως έξοδα 
δημοσιότητας - προβολής, αγοράς 
εκπαιδευτικού υλικού, οργάνωσης 
συνεδρίου, δαπάνες εργασιών πεδίου. 

1000 

ΛΕΙΤΟΥΡΓΙΚΑ ΕΞΟΔΑ ΙΔΡΥΜΑΤΟΣ 


11. Λειτουργικά Έξοδα Ιδρύματος (Εκτός 
Δωρεών, Κληροδοτήματος ή Χορηγίας για 
συγκεκριμένο σκοπό, καθώς και για κρατικές 
επιχορηγήσεις) 

- 

ΣΥΝΟΛΙΚΟ ΠΟΣΟ ΕΞΟΔΩΝ 

11500 € 


Οι πηγές χρηματοδότησης του ΠΜΣ προέρχονται από: 


ΕΣΟΔΑ 

(ποσό) 

1. Προϋπολογισμός ΑΕΙ και Συνεργαζόμενων 
Φορέων 

2000 

2. Προϋπολογισμός ΥΠΠΕΘ 

8000 

3. Δωρεές, Παροχές, Κληροδοτήματα, 
Χορηγίες, Φορέων Δημοσίου Τομέα 

- 

4. Πόροι Ερευνητικών Προγραμμάτων 

- 

5. Πόροι Προγραμμάτων Ευρωπαϊκής Ένωσης 
ή Άλλων Διεθνών Οργανισμών 

- 

6. Ειδικός Λογαριασμός Κονδυλίων Έρευνας 
(ΕΛΚΕ) 

1500 

7. Κάθε Άλλη Νόμιμη Αιτία 

- 

8. Τέλη Φοίτησης 

- 

Σύνολο 

11500 € 


Ο ΚΑΕ. 2421 του Ειδικού Φορέα 19-250 του ΥΠ.Π.Ε.Θ 
θα επιβαρυνθεί με το ποσό των 8000 €. 

Ο ΚΑΕ 4121 του Πανεπιστημίου Θεσσαλίας θα επιβα¬ 
ρυνθεί με το ποσό των 2000 €. 

Άρθρο 12 
Λοιπές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Απριλίου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 680/15.05.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















